พอดีว่ามีอะไรกับเเฟนหลังปจด.หมด1วัน เเต่ใส่ถุงยางอนามัยเเล้วหลั่งนอกจะท้องไหมคับ พอดีว่าเเฟนมีการอาเจียนเจบเต้านมอ้ะคับ กังวลมากคับ ช่วยตอบน่อยนะคับ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1%แต่หากเลย 7 วันไปแล้ว โอกาสที่จะตั้งครรภ์นั้นมีได้ อย่างไรก็ตาม หากได้ใช้ถุงยางอนามัยและวิธีการหลั่งนอกร่วมกัน โอกาสในการตั้งครรภ์ก็ถือว่าน้อยมากค่ะสำหรับอาการอาเจียนและเจ็บเต้านม หากเพิ่งเกิดหลังจากมีเพศสัมพันธ์ไปเพียงไม่กี่วันหรือไม่เกิน 2 สัปดาห์ ก็ไม่ใช่อาการของการตั้งครรภ์ เพราะอาการของการตั้งครรภ์จะไม่ได้ปรากฏเร็ว โดยส่วนใหญ่จะเกิดหลังจากมีอาการขาดประจำเดือนไปแล้ว 2 สัปดาห์ค่ะดังนั้น อาการที่เป็นอยู่ จึงเกิดจากสาเหตุอื่นๆ เช่น เป็นอาการช่วงไข่ตก เกิดจากอาหารเป็นพิษ มีกระเพาะอาหารอักเสบ ผลข้างเคียงจากการทานยาหรืออาหารเสริม การดื่มแอลกอฮอล์ หรืออาจเกิดจากการมีความเครียด วิตกกังวลก็ได้ แนะนำควรจิบน้ำเปล่าบ่อยๆ พักผ่อนให้เพียงพอ ทานอาหารที่ย่อยง่าย รสไม่จัด เป็นต้นส่วนการจะทราบว่ามีการตั้งครรภ์หรือไม่นั้น ให้รอจนถึงกำหนดประจำเดือนในรอบถัดไป หากไม่มา จึงควรตรวจหาการตั้งครรภ์ดูค่ะ